b'\n_START_ARTICLE_\nMatev\xc5\xbe Skok\n_START_SECTION_\nKlub\n_START_PARAGRAPH_\nMed leti 2001 in 2011 je nastopal v Velenju za RK Gorenje Velenje. V tem \xc4\x8dasu je pet sezon igral v najmo\xc4\x8dnej\xc5\xa1em evropskem klubskem tekmovanju, ligi prvakov. Leta 2009 so slavili naslov slovenskih prvakov in igrali v finalu pokala EHF. Zatem je tri sezone, med letoma 2012 in 2015 branil za RK Celje Pivovarna La\xc5\xa1ko. Z njimi se je dvakrat veselil osvojitve naslova slovenskih prvakov, in sicer leta 2014 in 2015. Poleg tega je vse tri sezone v Celju nastopal v evropski ligi prvakov._NEWLINE_Zatem se je preizkusil v tujini, najprej v sezoni 2015-16 v Nem\xc4\x8diji, kjer je branil za TuS Nettelstedt-L\xc3\xbcbbecke. Leta 2016 se je preselil v Hrva\xc5\xa1ko prestolnico Zagreb, v tamkaj\xc5\xa1nji RK Zagreb, kamor ga je pripeljal slovenski selektor Veselin Vujovi\xc4\x87, ki je bil tudi tam trener. V Zagrebu je skupaj s \xc5\xa1e dvema slovenskima legionarjema, Darkom Cingesarjem in Davidom Miklav\xc4\x8di\xc4\x8dem. Z njimi igra v ligi prvakov in v regionalni ligi SEHA.\n_START_SECTION_\nReprezentanca\n_START_PARAGRAPH_\nZa Slovenijo je nastopil na obeh najve\xc4\x8djih turnirjih v letu 2016, najprej na Evropskem prvenstvu, ter nato \xc5\xa1e na olimpijskih igrah v Riu._NEWLINE_Januarja 2017 je nastopil na Svetovnem prvenstvu 2017 v Franciji. Tam je bil prvi\xc4\x8d v vlogi prvega vratarja, potem ko se je upokojil Gorazd \xc5\xa0kof, s katerim sta si pred tem delila igralno minuta\xc5\xbeo. Pri tem se je izkazal z nekaj odli\xc4\x8dnimi predstavami. Branil je dobro na vseh tekmah in se na koncu veselil zaradi osvojene bronaste medalje.'